|  |
| --- |
| Корпоративни комуникации |
| A1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

03 април 2025 г.

**А1 България проучва приложенията на 6G технологиите за устойчивостта като част от ЕС проекта 6G-VERSUS**

* *Официално стартира работата по съфинансираната от ЕС инициатива 6G-VERSUS, която изследва възможностите на мрежите от шесто поколение.*
* *А1 е част от консорциума, включващ 34 партньори от бизнеса и академичните среди от 10 държави в Европа.*

А1 България e активен участник в инициативата 6G-VERSUS (6G Vertical Trials for Sustainability), която изследва възможностите на технологиите от шесто поколение. А1 разработва пилотен проект [„Оптимизиране на разпределената енергия от възобновяеми източници с помощта на изкуствен интелект“](https://6g-versus.eu/bulgaria/) в сътрудничество с Entra Energy, Университета в Кипър и Софтуерна компания. Практическото приложение на 6G технологиите, по които работи клъстерът, са насочени към управление на преносната мрежа, предвидимост и поддръжка на ветроенергийни паркове.

*„А1 продължава да задава стандарти в телекомуникациите – за втора поредна година сме сред глобалните лидери с четвъртата най-бърза мобилна мрежа в света, а нашата 5G ULTRA мрежа вече достига над 86% от населението и предлага скорости над 1,96 Gbps. Тези успехи ни вдъхновяват да поемем следващото предизвикателство – развитието на 6G технологиите. Горди сме да си сътрудничим с едни от най-прогресивните организации в Европа, за да постигнем заедно едно по-устойчиво и технологично бъдеще. Участието ни в 6G-VERSUS е и потвърждение на ангажираността ни към ESG целите, които си поставяме – като компания и като общество“,* **заяви Александър Димитров, главен изпълнителен директор на А1 България.**

Съфинансираният от ЕС проект 6G-VERSUS е с продължителност 36 месеца и се реализира съвместно от 34 партньори от 10 държави. Целта е да се демонстрира как 6G технологиите могат да усъвършенстват устойчивостта чрез примери за използването им в различни индустрии. 6G-VERSUS има за цел да проектира и разработи рамка за приложения, базирана на 6G, която обединява трите ключови елемента: вертикални индустрии, изкуствен интелект и мрежови приложения. Целта е да се покаже и оцени представянето, отражението върху устойчивостта, скалируемостта и бизнес моделите чрез реални практически примери, по които се работи в 6 пилотни групи. В консорциума участват представители на европейски телекомуникационни компании, редица академични, изследователски и неправителствени организации, както и малки и средни предприятия.

Паралелно на българския клъстер гръцките участници в проекта ще демонстрират пилотен проект за „роботизиран процес за издирване и спасителни операции”. Испанските представители разработват „задвижващ механизъм за отдалечени полеви дейности”, а в Португалия развиват „устойчива и сигурна пристанищна инфраструктура”. Пилотът на френския клъстер е посветен на „базирани на данни стратегии за управление на водни ресурси и отпадъци в критично важни инфраструктури”, а на финландския – „енергийно самозахранващи се 5G базови станции“.

*„Консорциумът стартира проекта с увереността, че ще постигне значими резултати за развитието и въвеждането в търговска употреба на 6G технологиите в различни индустрии, като демонстрира ползите за устойчивостта,“* **коментира координаторът на проекта Санна Туомела от Университета на Оулу.** „Участниците в проекта са изключителни и заедно ще работим, за да покажем приноса на 6G технологиите за устойчивостта и трансформацията на различните индустрии.“

6G-VERSUS се провежда с финансиране от Smart Networks and Services Joint Undertaking (SNS JU) като част от изследователската програма на ЕС Хоризонт Европа, според Grant Agreement No 101192633.

Инициативата е съфинансирана от ЕС. Изразените позиции и мнения са на съответните им автори не е задължително да отразяват тези на ЕС или SNS JU. ЕС иинституцията, предоставяща гранта, не носят отговорност за тях.

<https://6g-versus.eu/>

<https://www.linkedin.com/company/6g-versus/>

<https://x.com/6G_VERSUS>

<https://www.facebook.com/6gversus>

<https://www.instagram.com/6gversus/>

[https://www.youtube.com/@6G-VERSUS](https://www.youtube.com/%406G-VERSUS)

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*